ททท.เปิดแคมเปญ #WhereintheWorld เชิญนักเดินทางเปิดประสบการณ์เที่ยวไทย
นำนักเดินทางสัมผัสประสบการณ์แบบ wow experience นิยามใหม่ของความลักซูรี่ จาก 10 จุดหมายปลายทางสุดพรีเมี่ยมของไทย ,นายนพดล ภาคพรต รองผู้ว่าการด้านตลาดในประเทศ การท่องเที่ยวแห่งประเทศไทย (ททท.) กล่าวว่า ททท. ร่วมกับการบินไทย จำกัด มหาชน รอยัล ออร์คิดพลัส บริษัท ไทยสมายล์แอร์เวย์ จำกัด เปิดตัวแคมเปญ #WhereintheWorld (#แวร์อินเดอะเวิลด์) นำนักเดินทางสัมผัสประสบการณ์แบบ wow experience นิยามใหม่ของความลักซูรี่ จาก 10 จุดหมายปลายทางสุดพรีเมี่ยมของไทย ได้แก่ ภูเก็ต กระบี่ พังงา สมุย หัวหิน พัทยา กาญจนบุรี เขาใหญ่ เชียงใหม่ เชียงราย , ,ที่ผ่านมาททท.ได้นำสื่อและพันธมิตรไปเปิดประสบการณ์แบบ #WhereintheWorld ที่เชียงใหม่ พาไปแช่ออนเซ็นน้ำพุร้อนกลางหุบเขาที่ ออนเซน แอท ม่อนแจ่ม เชียงใหม่ นอนแช่ออนเซ็น จิบชา กินบาร์บีคิวญี่ปุ่นฟิวชั่น กลางคืนนอนดูดาวเต็มฟ้า , ,นายนพดล กล่าวว่า สำหรับคอลเลคชั่นของ #WhereintheWorld ที่ ททท.จัดไว้ ประกอบด้วยWhereintheWorld @กระบี่ บินชมวิวท้องทะเลอันดามันกระบี่ Aerial sightseeing ด้วยเครื่องบินเล็กของบริษัท Avanti Air Charter และพักที่ เดอะ ทับแขก กระบี่ บูทีค รีสอร์ท ที่ได้รับรางวัลมาแล้วทั่วโลก ล่าสุด New York Time จัดอันดับให้เป็น 1 ใน 1000 สถานที่ที่ต้องไปเห็น WhereintheWorld @เชียงราย แคมปิ้งรถบ้านหรูบนยอดภูเขาสูงที่ซ่อนตัวอยู่ใน อ.แม่สรวย จ.เชียงราย เสพความบริสุทธิ์ของธรรมชาติแบบพาโนรามา สัมผัสทะเลหมอก สนุกไปกับกิจกรรมแอดเวนเจอร์แคมปิ้งสมบูรณ์แบบ, ,WhereintheWorld @พังงา เต็นท์แคมป์สุดหรู 9 Hornbills Tented Camp ลองว่ายน้ำกลางมหาสมุทรแบบพาโนรามา และล่องเรือค้นหาความมหัศจรรย์ทางธรรมชาติแห่งท้องทะเลที่รังสรรค์งานศิลปะผ่านภูเขาหินปูนใจกลางอ่าวพังงา WhereintheWorld @ภูเก็ต Check in โรงแรมหรูราวกับสวรรค์บนดิน Aleenta Phuket – Phang Nga Resort & Spa วิลล่าขนาดใหญ่ พร้อมเห็นวิวทะเลแบบอินฟินิตี้ และชาร์จแบตเตอรี่ชีวิต จิบไวน์กับปิกนิกหรูส่วนตัวที่น้ำตก , ,WhereintheWorld @เกาะสมุย ที่สุดของประสบการณ์สุดพรีเมี่ยมในโรงแรมหรูสไตล์โมเดิร์น W Koh Samui โลเคชั่นสุด ว้าว และมื้อค่ำสุดแสนโรแมนติก Beach BBQ dinner บนหาดทรายใต้แสงจันทร์ WhereintheWorld @เขาใหญ่ เต็นท์พักสุดหรูใจกลางเขาใหญ่ Te Mata Glamping และดินเนอร์ใต้แสงจันทร์ เสิร์ฟเมนูเลิศรสจาก Sireena สุดยอดร้านอาหารอิตาเลียนเขาใหญ่ WhereintheWorld @กาญจนบุรี ลองเปิดประสบการณ์ พักริมน้ำ ชื่นชมบรรยากาศวิวพาโนรามา 180 องศา ที่ The Tryst River Kwai และ Float Dine ดินเนอร์ส่วนตัวบนแพกลางน้ำอันแสนโรแมนติก,สำหรับนักเดินทางที่ต้องการ wow experience รับรองได้ว่า ถ้าได้ไปสัมผัสประสบการณ์ไม่ว่าจะเป็นที่พัก หรือกิจกรรมในแคมเปญของเรา แล้ว Post, Share ทริปออกไปเมื่อไหร่ ทุกคนที่ได้เห็นจะต้องถามว่า Where in the world ซึ่งข้อเสนอพิเศษจากโรงแรมรีสอร์ทระดับพรีเมี่ยม และกิจกรรม Unique experience สุดพิเศษ ได้ตั้งแต่วันนี้ จน ถึงวันที่ 30 ก.ย.2562 ที่www.whereintheworld.travel
การท่องเที่ยวแห่งประเทศไทย (ททท.) ร่วมกับพันธมิตร บริษัท การบินไทย จำกัด มหาชน รอยัล ออร์คิดพลัส บริษัท ไทยสมายล์แอร์เวย์ จำกัด เปิดตัวแคมเปญ #WhereintheWorld (#แวร์อินเดอะเวิลด์) 
ททท.,ท่องเที่ยวไทย,ไทยแลนด์พรีเมี่ยม,10จุดหมายเที่ยวไทย,#WhereintheWorld,ข่าวทั่วไป